पूर्वी पर अपने भाई के साथ मनी लॉन्ड्रिंग में शामिल होने का आरोप है। वहीं उसके पति पर भी नीरव मोदी की मदद करने का शक है। सिंगापुर स्थित फर्म इसलिंगटन इंटरनेशनल के जरिए प्रत्यक्ष विदेशी निवेश के तौर पर हजारों करोड़ रुपए भेजे गए थे। इस फर्म का मालिक पूर्वी के पति को बताया गया था जो एक संदिग्ध मामला है। प्रवर्तन निदेशालय पीएनबी घोटाले में नीरव मोदी, भाई निशाल, पत्नी एमी और अन्य लोगों के खिलाफ मनी लॉन्ड्रिंग मामले की जांच कर रहा है। सीबीआई की एफआईआर के आधार पर ये जांच की जा रही है। सीबीआई ने पीएनबी की पहली शिकायत के आधार पर 31 जनवरी को एफआईआर दर्ज की थी।